Държавен вестник, бр. 78, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  78
МИНИСТЕРСКИ СЪВЕТ
ПОСТАНОВЛЕНИЕ № 200 
ОТ 21 СЕПТЕМВРИ 2017 Г.
за приемане на Наредба за съществените 
изисквания и оценяване на съответствието 
на подсистемите и предпазните устройства 
за въжени линии
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за съ-
ществените изисквания и оценяване на съ-
ответствието на подсистемите и предпазните 
устройства за въжени линии.
Заключителни разпоредби
§ 1. Отменят се:
1. Наредбата за съществените изисква-
ния към въжените линии за превоз на хора 
и оценяване на съответствието на техните 
предпазни устройства и подсистеми, приета с 
Постановление № 168 на Министерския съвет 
от 2004 г. (обн., ДВ, бр. 64 от 2004 г.; изм. и 
доп., бр. 85 от 2005 г., бр. 24 и 40 от 2006 г., 
бр. 37 от 2007 г. и бр. 50 от 2014 г.).
2. Постановление № 168 на Министерския 
съвет от 2004 г. за приемане на Наредба за 
съществените изисквания към въжените ли-
нии за превоз на хора и оценяване на съот-
ветствието на техните предпазни устройства 
и подсистеми (ДВ, бр. 64 от 2004 г.).
§ 2. Постановлението влиза в сила от 
21 април 2018 г. с изключение на разпоред-
бите на глава трета и на § 4 от преходните 
и заключителните разпоредби на наредбата 
по член единствен, които влизат в сила от 
деня на обнародването на постановлението в 
„Държавен вестник“.
Министър-председател:  
Бойко Борисов
За главен секретар на Министерския съвет:  
Росен Кожухаров
НАРЕДБА 
за съществените изисквания и оценяване на 
съответствието на подсистемите и предпаз­
ните устройства за въжени линии
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. съществените изисквания към подсис-
темите и предпазните устройства за въжени 
линии, наричани по-нататък „подсистеми“ и 
„предпазни устройства“;
2. процедурите за оценяване на съответ-
ствието и начините за удостоверяване на 
съответствието със съществените изисквания;
3. задълженията на икономическите опе-
ратори;
4. редът за издаване на разрешения за 
извършване на оценяване на съответствието 
и задълженията на нотифицираните органи.
Чл. 2. Наредбата се прилага за подсисте-
мите и предпазните устройства за въжените 
линии, които са обхванати от Регламент (ЕС) 
2016/424 на Европейския парламент и на 
Съвета от 9 март 2016 г. относно въжените 
линии и за отмяна на Директива 2000/9/ЕО 
(ОВ, L 81/1 от 31 март 2016 г.; попр., ОВ, L 266 
от 30 септември 2016 г.), наричан по-нататък 
„Регламент (ЕС) 2016/424“.
Чл. 3. (1) Подсистемите и предпазните ус-
тройства се предоставят на пазара само ако 
са в съответствие с Регламент (ЕС) 2016/424.
(2) Предоставянето на пазара на подсис-
теми и предпазни устройства, които са в 
съответствие с Регламент (ЕС) 2016/424, не 
се забранява, ограничава или възпрепятства.
Чл. 4. Всяка подсистема и всяко предпазно 
устройство трябва да отговаря на приложи-
мите съществени изисквания, определени в  
приложение II на Регламент (ЕС) 2016/424.
Чл. 5. Съответствието на подсистемите и 
на предпазните устройства с приложимите 
съществени изисквания се оценява по избрана 
от производителя процедура за оценяване на 
съответствието съгласно чл. 18 от Регламент 
(ЕС) 2016/424.
Чл. 6. (1) За подсистемите и за предпаз-
ните устройства, чието съответствие е било 
оценено съгласно процедура за оценяване на 
съответствието по чл. 18 от Регламент (ЕС) 
2016/424, се съставя ЕС декларация за съот-
ветствие съгласно изискванията на чл. 19 от 
Регламент (ЕС) 2016/424.
(2) ЕС декларацията за съответствие се 
превежда на езика, определен от съответната 
държава членка, на чиято територия подсис-
темата или предпазното устройство се пуска 
или предоставя на пазара. Когато подсисте-
мата или предпазното устройство се пуска 
или предоставя на пазара на територията на 
Република България и ЕС декларацията за 
съответствие не е съставена на български 
език, тя се превежда на български език.
(3) Изискването по чл. 19, параграф 3 от 
Регламент (ЕС) 2016/424 може да се изпъл-
ни чрез съставяне на досие от отделните 
ЕС декларации за съответствие, които се 
изискват от всички приложими за подсисте-
мата или предпазното устройство актове на 
законодателството на Европейския съюз за 
хармонизация.
ОФИЦИАЛЕН РАЗДЕЛ